Diari Oficial de la Generalitat Valenciana


Sumari del DOGV 4162, del 07-01-2002 (2002/12)

Informació pública de l'alternativa tècnica per al desenrotllament de l'actuació integrada carrer d'Alginet tram alt de Picassent.
----------------------------------------------------------------------------------------------------------------------------------

### Dades del document

Número de DOGV
:   4162

Data del DOGV
:   07-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12


Organisme emissor
:   Ajuntament de Picassent

Tipus de document
:   Anunci

Informació pública de l'alternativa tècnica per al desenrotllament de l'actuació integrada carrer d'Alginet tram alt de Picassent. [2002/M12]
  
L'alcalde president d'este ajuntament, per Decret d'Alcaldia número 887/2001, de 18 de desembre de 2001, va acordar:
  
Primer. Exposar al públic l'alternativa tècnica elaborada, per Juan i Sancho Promoció de Negocis SL, per al desenrotllament per gestió indirecta de l'actuació integrada carrer d'Alginet tram alt de Picassent, en el qual s'adjunta la següent documentació:
  
- Memòria de l'alternativa tècnica.
  
- Projecte de delimitació de la unitat d'execució.
  
- Avantprojecte d'urbanització.
  
- Relació de titulars cadastrals.
  
Segon. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestarà caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als que, per desconéixer-la, presenten pliques prematurament.
  
Tercer. Remetre avís al domicili fiscal dels que consten en el cadastre com a titulars de drets afectats per l'actuació proposada. Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, practicar notificació a través de la publicació d'anunci en el Butlletí Oficial de la Província de València i al tauler d'edictes d'este ajuntament als possibles interessats desconeguts en el dit procediment.
  
Quart. L'acte d'obertura de pliques se celebrarà en la següent data hàbil a la conclusió del termini per a presentar-les, en el saló de regidors d'este ajuntament, exceptuant-se dissabtes.
  
Cinqué. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Així mateix, per a informació dels interessats a consultar l'expedient, es fa saber que aquest estarà a disposició del públic de dilluns a divendres, estos dos dies inclusivament, en horari de 10.00 a 14.00 hores, en l'oficina tècnica de l'ajuntament.